open-index/open-wikipedia-markdown huggingface dataset:
Dmõtro Pidrutšnõi

**Dmõtro Pidrutšnõi** (ukraina keeles Дмитро Підручний; sündinud 5. novembril 1991 Оstrіvis Ternopili oblastis) on Ukraina laskesuusataja. 

Pidrutšnõi esimene rahvusvaheline võistlus oli 2010. aasta juunioride maailmameistrivõistlused Rootsis Torsbys. Ei seal ega ka järgmisel hooajal ei saavutanud ta midagi silmapaistvat. Kuid 2012. aasta juunioride maailmameistrivõistlustel Soomes Kontiolahtis oli tema tulemused nii head, et võimaldasid tal startida IBU karikasarjas ja debüteerida maailma karikasarjas. 13. detsembril 2012 osales ta esimest korda maailma karikasarja etapil Sloveenias Pokljukas 10 km sprindis, kus tuli 98. kohale. Sellest hoolimata võistles ta samal hooajal veel mõnel 10 km sprindi distantsil.

Tema esinemised paranesid hooajal 2013–2014. Hochfilzenis peetud MK-etapil sai Dmytro sprindis üllatavalt 6. koha. Sellest ajast hakkas Pidrutšnõi regulaarselt rahvusmeeskonnas treenima. Ta osales 2014. aasta taliolümpiamängudel Venemaal Sotšis. Ta sai individuaalvõistluses 55. koha ja meeste teates tuli Ukraina võistkonnaga 9. kohale.

Pidrutšnõi saavutas 6. veebruaril 2015 Nové Městos oma esimese võistkondliku poodiumikoha segavõistluses. Sel aastal debüteeris ta maailmameistrivõistlustel. Tema parim tulemus MM-il on Ruhpoldingi ühisstardis 4. koht, kus tema ees sai pronksmedali norrakas Tarjei Bø.

Ta kvalifitseerus esindama Ukrainat 2018. aasta taliolümpiamängudel. Pyeongchangis saavutas ta sprindis 21., jälitussõidus 34., segateatevõistluses 7. ja teatevõistluses 9. koha.

Ta tuli maailmameistriks jälitussõidus 2019. aasta maailmameistrivõistlustel Rootsis Östersundis.

## Välislingid
*Dmitro_Pidrutšnõi veebisaidil BiathlonResults
*Dmitro_Pidrutšnõi portaalis BiathlonWorld
*Dmitro_Pidrutšnõi veebisaidil Biathlon.com.ua
Patrick Sensburg

**Patrick Ernst Hermann Sensburg** (sündinud 25. juunil 1971 Paderbornis) on Saksamaa poliitik (CDU).

Ta sündis 1979. aastal Paderbornis Nordrhein-Westfaleni liidumaal. Pärast gümnaasiumi lõpetamist 1991. aastal viibis ta asendusteenistuses. 

Sensburg astus 1986. aastal noorteorganisatsiooni Junge Union ning sai 1989. aastal Kristlik-Demokraatliku Liidu (CDU) liikmeks. 2009. aastast on Wanderwitz Saksamaa parlamendi liige.

## Viited

## Välislingid

* Patrick Sensburgi koduleht
Lahinguristleja Admiral Nahhimov

**Lahinguristleja Admiral Nahhimov** (vene keeles Адмирал Нахимов, algse nimega **Kalinin**) on Venemaa, algselt Nõukogude Liidu, Kirov-klassi ristleja. 

Laev ehitati aastatel 1983–1988 Balti laevatehases Leningradis ning arvati Nõukogude Liidu Põhjalaevastikku 21. aprillil 1989. 

1992. aastal nimetati lahinguristleja Kalinin Pavel Nahhimovi järgi Admiral Nahhimoviks.

Pärast külma sõja lõppu kasutati laeva harva ning 1999. aastast seisis alus kasutult Severodvinskis. 2008. aastast on laeva vahelduva eduga moderniseeritud ja remonditud. Laeva uuesti kasutusele võtmise tähtaega on korduvalt edasi lükatud. 

## Viited
Sergei Šahverdov

**Sergei Šahverdov** (vene keeles Сергей Арсеньевич Шахвердов, 2. mai 1947 Taškent, Usbekistan – 28. august 2010 Tartu) oli Tartus tegutsenud luuleuurija.

Ta töötas laborandina Tartu Ülikooli vene kirjanduse kateedris, hiljem raamatukogus.

## Teoseid
*Шахвердов С. 1972. Метрический репертуар Е. А. Баратынского. In: *Quinquagenario. Сборник статей молодых филологов к 50-летию проф. Ю. М. Лотмана*. Тарту, 223–244.
*Шахвердов С.А. 1972. Строфика (Принцип выделения строфического стиха). *Материалы 27-й научной студенческой конференции. Литературоведение. Лингвистика*. Тарту.
*Лотман М. Ю., Шахвердов С. А. 1973. Некоторые аспекты теории стиха. *Сборник статей по вторичным моделирующим системам*. Тарту: ТГУ, 168–175.
*Лотман М. Ю., Шахвердов С. А. 1979. Метрика и строфика А. С. Пушкина. In: М. Л. Гаспаров (toim.), *Русское стихосложение XIX века*. Москва, 145–257.
*Лотман М. Ю., Шахвердов С. А. 1983. Материалы по стихосложению А. С. Пушкина. Предварительная публикация. М.: ИРЯ АН СССР, 71 lk.
*Шахвердов Сергей, Лотман Михаил. 2011. Вольный ямб Пушкина. Humaniora: Litterae Russicae. Т*руды по русской и славянской филологии. Литературоведение*. Тарту, 179–205.

## Viited
Kacper Piorun

**Kacper Piorun** (sündinud 24. novembril 1991 Łowiczis) on poola maletaja, suurmeister maleprobleemide lahendamises (2011), rahvusvaheline suurmeister (2012). 

Piorun võitis 2009. aastal Antalyas noorte maailmameistrivõistlustel U18-vanuseastmes pronksmedali. Aasta varem oli ta FIDE-lt saanud rahvusvahelise meistri nimetuse. Suurmeistriks klassikalises males sai ta 21-aastaselt 2012. aastal.  

2013. aastal tuli ta Poola meistriks välkmales ja 2017. aastal Poola meistriks klassikalises males. 2019. aastal võitis Skopjes Euroopa meistrivõistlustel pronksmedali. 

2017. aastal mängis ta Thbilisis maailma karikaturniiril (128 osavõtjat, nokautsüsteem), kus avaringis kaotas Hou Yifanile (tulemusega 0,5:1,5). 2019. aastal Hantõ-Mansiiskis peetud maailma karikaturniiril kaotas ta avaringis Nicat Abbasovile.

Piorun on mänginud Poola võistkonna koosseisus kahel maleolümpial (2016, 2018). 2017. aastal kuulus ta Hantõ-Mansiiskis peetud võistkondlikel maailmameistrivõistlustel pronksmedali võitnud Poola võistkonda (mängis kolmandal laual).

## Välislingid
*
*Kacper Piorun FIDE andmebaasis
Aafrika meistrivõistlused males

**Aafrika meistrivõistlused males** on Aafrika individuaalsed meistrivõistlused males, mida korraldatakse meestele alates 1998. aastast ja naistele alates 2001. aastast.

Enim kordi on Aafrika meistriks tulnud Egiptuse maletajad. Bassem Amin on võitnud viis (viimati 2018) ja Ahmed Adly kolm kuldmedalit (viimati 2019). Aafrika naiste malemeistriks on tulnud Shrook Wafa neljal (viimati 2019) ja tema õde Shahenda Wafa kahel korral (2017, 2018). 2011. aastal võitis naiste meistrivõistlustel kuldmedali Mona Khaled – esimene Aafrika naismaletaja, kes on FIDE-lt saanud naiste suurmeistri nimetuse. 


Pilt: Ahmed_Adly.jpg|Ahmed Adly
Pilt: Bassem_Amin_at_the_2013_Chess_World_Cup.png|Bassem Amin
Pilt: Mona_Khaled.jpg|Mona Khaled


## Aunimekiri

## Viited
Aleh Śližeŭski

**Aleh Śližeŭski** (sündinud 16. augustil 1972 Hrodnas) on Valgevene jurist ja poliitik. Ta oli 13. detsembrist 2011 kuni 18. oktoobrini 2021 Valgevene justiitsminister.

Ta sündis aastal 1972 Hrodnas. Aastal 1998 lõpetas ta kiitusega Janka Kupala nimelise Hrodna Riikliku Ülikooli, aastal 1999 samas magistrantuuri. Aastal 2005 lõpetas ta Valgevene Riikliku Ülikooli aspirantuuri. Aastal 2012 lõpetas ta Valgevene Vabariigi Presidendi Juhtimisakadeemia riigi- ja kohaliku halduse erialal.

Ta määrati 13. detsembril 2011 Valgevene Vabariigi Presidendi ukaasiga nr 577 Valgevene justiitsministriks. Sellel ametikohal oli ta kuni 18. oktoobrini 2021.

31. augustil 2020 lisati Aleh Śližeŭski nende isikute nimekirja hulka, kellele määrati tähtajatu sisenemiskeeld Lätti, viieaastane Eestisse sisenemiskeeld ja Leetu sisenemiskeeld seetõttu, et oma tegevusega korraldas ja toetas ta 9. augusti presidendivalimiste võltsimist ja sellele järgnenud rahumeelsete meeleavalduste vägivaldset mahasurumist.
## Viited
2014. aasta Ilmar Raua mälestusturniir

**Ilmar Raua 48. mälestusturniir** oli 2014. aastal Viljandis peetud Ilmar Raua mälestusele pühendatud mälestusetuniir males. 

30. juunist kuni 6. juulini 2014 Viljandis asetleidnud 61 osavõtjaga rahvusvahelise turniiri koosseis oli komplekteeritud peamiselt Eesti maletajaist. Turniiril osales mitu külalissuurmeistrit: Valgevenest Uladzislaŭ Kavaljoŭ, Aliaksiej Aliaksandraŭ ja Mikita Majoraŭ ning Ameerika Ühendriikidest Jaan Ehlvest.  

Lätit esindasid rahvusvaheline meistrid Toms Kantāns ja Rolands Bērziņš ning meister Ņikita Meškovs.

Eesti maleparemikust osalesid suurmeistrid Kaido Külaots, Meelis Kanep, Aleksandr Volodin ja Igor Švõrjov ning rahvusvahelised meistrid Olav Sepp ja Tarvo Seeman. Kaasa tegid ka tulevane suurmeister 17-aastane Ottomar Ladva ning tulevased rahvusvahelised meistrid Juri Krupenski, Andrei Šiškov ja 16-aastane Ilja Siroš.

Turniiri peakohtunik oli FIDE arbiiter Marek Kolk, kohtunik Gert Elmaste ja turniiridirektor Toomas Valgemäe.  Mängiti Šveitsi süsteemis 9 vooru.

## Turniiri lõpptulemus
Turniiri võitis 41-aastane Aliaksiej Aliaksandraŭ (kunagine Euroopa meistrivõistluste hõbe). Eesti maletajaist pääsesid esikuuikusse Kaido Külaots ja 15-aastane Mai Narva. Aasta varem Raua mälestusturniiri võitnud Kavaljoŭ jäi seekord jagama seitsmendat kohta.

Naistest olid edukamad lisaks Mai Narvale Tatjana Fomina (üldarvestuses 22. koht) ja Regina Narva (38. koht).

### Paremusjärjestus
*1. Aliaksandraŭ 7,5 punkti
*2.–6. Külaots, Majoraŭ, Ehlvest, Šiškov ja Narva 6,5 p
*7.–10. Kavaljoŭ, Meškovs, Volodin ja Kantāns 6 p
*11.–19. Smirnov, Seeman, Kanep, Vovk, Bērziņš, Krupenski, Sepp, Vorobjov ja Porrasmaa 5,5 p
*jt


Fail: Kulaots kaido 20081119 olympiade dresden.jpg|Kaido Külaots, turniiri 2.–6. koht
Fail: Nikita Maiorov 2012.jpg |Mikita Majoraŭ, turniiri 2.–6. koht
Fail: Jaan Ehlvest.jpg|Jaan Ehlvest, turniiri 2.–6. koht
Fail: Vladislav Kovalev 2013.jpg|Uladzislaŭ Kavaljoŭ, turniiri 7.–10. koht 
Fail: Wolodin_alexander_20081120_olympiade_dresden.jpg|Aleksandr Volodin, turniiri 7.–10. koht

Fail: Kantans,Toms 2016 Dresden.jpeg|Toms Kantāns, turniiri 7.–10. koht


## Viited

## Välislingid
*Ilmar Raud Memorial 2014. chess-results.com
*Viljandis algas esinduslik Ilmar Raua mälestusturniir males. sport.err.ee, 1. juuli 2014
Vladimir Makogonov

**Vladimir Andrejevitš Makogonov** (vene keeles Владимир Андреевич Макогонов; 27. august 1904 Naxçıvan – 2. jaanuar 1993 Bakuu) oli Nõukogude Liidu maletaja, rahvusvaheline meister (1950). 

Makogonov jagas koos Mihhail Botvinnikuga 1927. aastal NSV Liidu meistrivõistluste finaalturniiril Moskvas 5.–6. kohta. Samal aastal täitis ta meistrinormi. 1937. aasta meistrivõistlustel tuli neljandaks (eespool Igor Bondarevskist ja Andor Lilienthalist). 1939. aastal jagas ta Leningradi-Moskva rahvusvahelisel turniiril 3.–6. kohta ja jõudis NSV Liidu meistrivõistlustel esikuuikusse. 1940. aastal jagas meistrivõistlustel 7.–9. kohta. 

1942. aastal võitis Makogonov Bakuus matši Salo Flohriga tulemusega 7,5:4,5. Mais 1943 tuli Sverdlovskis peetud tugevakoosseisulisel turniiril Botvinniku järel teiseks, edestades Vassili Smõslovi, Issaak Boleslavskit ja Vjatšeslav Ragozinit. 1944. aastal NSV Liidu meistrivõistlustel tuli esikuuikusse, edestades Aleksandr Tolušit, Lilienthali, Aleksandr Kotovit, Ragozinit ja David Bronšteini. 

1945. aastal mängis Makogonov NSV Liit–USA raadiomatšis üheksandal laual (Abraham Kupchiki vastu). 1947. aastal mängis Pärnu turniiril, kus sai 11. koha. 

Ta tuli kuuel korral Aserbaidžaani NSV malemeistriks (1938, 1947–1949, 1951, 1952).

Kui Rahvusvaheline Maleföderatsioon (FIDE) 1950. aastal võttis kasutusele rahvusvahelise meistri nimetuse, oli Makogonov üks neist, kes sai selle nimetuse kohe samal aastal. 1987. aastal andis FIDE talle varasemate teenete eest ausuurmeistri nimetuse.

## Tunnustus
*1943 – NSV Liidu teeneline meistersportlane
Andrei Makarov

**Andrei Mihhailovitš Makarov** (vene keeles Андрей Михайлович Макаров; sündinud 22. juulil 1954 Moskvas) on Venemaa jurist, poliitik ja maletegelane. 

Makarov lõpetas 1976. aastal Lomonossovi-nimelise Moskva Riikliku Ülikooli õigusteaduskonna. Kaitses 1979. aastal õigusteaduste kandidaadi väitekirja. Töötanud advokaadina. 

Alates 1994. aastast on ta Riigiduuma saadik ning alates 2011. aastast Riigiduuma eelarvekomisjoni esimees. 
2003. aastast võimuerakonna Ühtne Venemaa liige. 

Aastatel 1994–1997 oli Makarov Venemaa Maleföderatsiooni juht. 

Makarov sai 1993. aastal FIDE-lt rahvusvahelise meistri nimetuse.  Väidetavalt aga pole Makarov oma elus turniirimalet kunagi mänginud ja 1993. aastal FIDE-sse esitatud kahe turniiri andmed, mille järgi Makarov oli neil parim, olid võltsitud.

## Viited

## Välislingid
*
Silvia Tobias

**Silvia Tobias** (24. mai 1908 Teplice – 28. detsember 1985 New York) oli eesti harfimängija ja muusikapedagoog.

Ta lõpetas aastal 1925 Berliinis lütseumi ja aastal 1932 kõrgema muusikakooli.

Ta mängis aastatel 1932–1933 Saksamaal mitmes orkestris, 1933–1935 Ankaras ja 1935–1970 Estonias.

Lisaks oli ta aastatel 1933–1935 Ankara konservatooriumi ja 1935–1970 Tallinna Riikliku Konservatooriumi õppejõud.

Ta on esinenud solistina ja ansamblis, korrastanud oma isa loomingut ja kirjutanud ooperi "Libahunt" (aastal 1946).

Ta elas aastast 1972 Ameerika Ühendriikides.

## Isiklikku
Tema isa Rudolf Tobias oli helilooja, organist ja koorijuht, õde Helen Tobias-Duesberg oli eesti helilooja ja organist.

## Kirjandus
* 
*Reinart, Heili. "Rudolf Tobiase briljantne tütar Sylvia pühendas elu kunstile ja kaotas selle tulekahjus." *[[Postimees]]* 1. detsember 2020.
Susan Dunklee

**Susan Dunklee** (sündinud 13. veebruaril 1986 Bartonis) on Ameerika laskesuusataja.

Dunklee kasvas Vermonti osariigis Bartoni linnas ja hakkas suusatama kaheaastaselt. Murdmaasuusatamise võistlustel hakkas ta osalema juba seitsmeaastaselt. Ta õppis St. Johnsbury Akadeemias Vermont St. Johnsburys keskkoolis. Laskesuusatamist hakkas ta harrastama siis, kui õppis Dartmouthi kolledžis ökoloogiat. Enne seda oli ta olnud murdmaasuusatamises kahekordne Ameerika meister. 2016. aastal Presque Isle'is toimunud maailma karikasarja sprindivõistlused lõpetas ta teise kohaga. 

2012. aasta laskesuusatamise maailmameistrivõistlustel Ruhpolding sai Dunklee individuaalarvestuses viienda koha.

22. novembril 2013 nimetati Dunklee Ameerika Ühendriikide koondvõistkonda 2014. aasta taliolümpiamängudeks Sotšis Venemaal. Olümpiamängudel jäi tema parimaks tulemuseks 11. koht ühisstardiga sõidus.

19. veebruaril 2017 sai Dunklee laskesuusatamise maailmameistrivõistlustel Hochfilzenis toimunud ühisstardiga sõidus hõbemedali. See tegi temast esimese Ameerika naise, kes võitis olümpiamängudel või laskesuusatamise maailmameistrivõistlustel individuaalse medali. See tegi temast ka Lowell Bailey järel esimese naise ja teise inimese, kes kvalifitseerus järgmisse USA olümpiakoondisse. 

Ka 2020. aasta maailmameistrivõistlustel Anterselvas 7,5 km sprindis võitis ta hõbemedali.

Susani isa Stan Dunklee oli endine NCAA murdmaasuusatamise meister, kes võistles ka 1976. ja 1980. aasta taliolümpiamängudel; onu Everett Dunklee võistles murdmaasuusatamises 1972. aasta taliolümpiamängudel. 

## Välislingid
*Susan Dunklee koduleht
*Susan Dunklee veebisaidil BiathlonResults
*Susan Dunklee veebisaidil BiathlonWorld
*Susan Dunklee veebisaidil Biathlon.com.ua
Kalety

**Kalety** (saksa *Kalet*) on linn Poolas Sileesia vojevoodkonnas Tarnowskie Góry maakonnas. Kalety asub Tarnowskie Góryst umbes 14 km põhjas.

Kalety läks 1922. aastal rahvahääletuse tulemusel Saksamaa koosseisust Poolale. Linnaõigused sai Kalety 1951. aastal.

## Viited
Ervin Lillepea

**Ervin Lillepea** (sündinud 19. aprillil 1957) on eesti muusik ja laulja.

Tema tuntuim lugu on "Tule õeke!", mida esitatakse koos laulja Siiri Kännuga.

## Välislingid
* "Ervin Lillepea kirjutab oma laulud põhiliselt ise" Kuulutaja, 5. september 2014
* "Ervin Lillepea ja Siiri Känd on pidanud oma aastavahetuse hitti "Tule õeke!" esitama ka jaanipäeval" ERR menu, 30. detsember 2018
Jastarnia

**Jastarnia** (saksa *Heisternest*, kašuubi *Jastarniô*) on linn Poolas Pomorze vojevoodkonnas Pucki maakonnas, Jastarnia valla halduskeskus. Jastarnia asub Heli maasäärel Läänemere kaldal.

Jastarnia on kuurortlinn.

Jastarniat on esmamainitud 1376. aastal. 1466. aastal läks Poola Kuningriigi koosseisu. Esimese Poola jagamise tagajärjel läks Jastarnia 1772. aastal Preisi kuningriigi võimu alla. 1920. aastal läks asula tagasi Poolale. Linnaõigused sai Jastarnia 1973. aastal.

## Viited
Djaniny

**Jorge Djaniny Tavares Semedo** (enam tuntud kui **Djaniny**; sündinud 21. märtsil 1991 Santa Cruzis) on Roheneemesaarte jalgpallur, kes mängib ründajana Saudi Araabia kõrgliigaklubis Al Fateh.

## Klubikarjäär
Profidebüüdi tegi ta 2011. aastal Portugali kõrgliigas U.D. Leiria meeskonnas. Portugali kõrgliigas mängis ta seejärel hooajal 2012–2013 Olhanense ja hooajal 2013–2014 Nacionali ridades.

Aastatel 2014–2018 mängis ta Mehhiko kõrgliigaklubis Santos Laguna, kus saavutas suurt edu. Ta tuli klubiga kahel korral Mehhiko meistriks ning oli 2017–18 kevadhooajal liiga suurim värvakütt (14 väravat).

2018. aasta juulis liitus ta Saudi Araabia kõrgliigaklubiga Al-Ahli.

2020. aasta oktoobris sõlmis ta kolmeaastase lepingu Türgi kõrgliigaklubiga Trabzonspor. Tema edukaim hooaeg oli seal 2021/22, mil ta lõi Türgi kõrgliigas kümme väravat. Hooaja 2022/23 teises pooles oli ta Trabzonsporist laenul Araabia Ühendemiraatide klubis Sharjah.

2023. aasta septembris naasis Djaniny Saudi Araabiasse, kui sõlmis kaheaastase lepingu Al-Fatehiga.

## Koondisekarjäär
ja Roheneemesaarte jalgpallikoondises tegi Djaniny debüüdi 2012. aastal ja lõi koondisekarjääri esimese värava sama aasta 16. juunil Aafrika rahvaste karikavõistluste valikmängus Madagaskari vastu. Roheneemesaarte koondises mängis ta aastatel 2012–2020 kokku 35 korda ja lõi kuus väravat.

Ta kuulus Roheneemesaarte koondisse 2013. ja 2015. aasta Aafrika rahvaste karikavõistlustel.

## Saavutused
;Santos Laguna
*Liga MX: Clausura 2015, Clausura 2018
*Copa MX: Apertura 2014
*Campeón de Campeones: 2015

## Viited
Lesquin

**Lesquin** on vald Põhja-Prantsusmaal Nordi departemangus Templeuve'i kantonis.

## Majandus

Kui *[[Flandre Air]]* eksisteeris, oli tema peakontor Lille'i lennujaamas ja Lesquinis. 30. märtsil 2001 ühinesid *Flandre*, *[[Proteus Airlines]]* ja *[[Regional Airlines (Prantsusmaa)|Regional Airlines]]* firmaks *[[Régional Compagnie Aérienne Européenne]]*.

## Sport

Lesquinis asub jalgpalliklubi US Lesquin.

## Lennujaam

Lille'i lennujaam paikneb Lesquinis.

## Viited
Mérignies

**Mérignies** on vald Põhja-Prantsusmaal Nordi departemangus Templeuve'i kantonis.

## Sõpruslinn

* Kilmacolm, Šotimaa, Suurbritannia

## Viited
Péronne-en-Mélantois

**Péronne-en-Mélantois** on vald Põhja-Prantsusmaal Nordi departemangus Templeuve'i kantonis.

See on Métropole européenne de Lille'i osa.

## Viited
Hoides usku

**"Hoides usku"** (inglise keeles "Keeping Faith"; kõmri keeles "Un Bore Mercher" 'ühel kolmapäeva hommikul') on Walesi telesari, mille esimene, 8 jaost koosnev hooaeg esilinastus 10. juulil 2018, teine, 6 jaost koosnev hooaeg 16. juunil 2019 ning viimane, samuti  6 jaost koosnev hooaeg 1. novembril 2020.

Sarja esimeses osas lahkub juristi haridusega kolme lapse ema Faithi abikaasa Evan kodust, sarja 14. osas soovitab Faith Evanil kodust lahkuda, mida viimane ka teeb.

Tegevuse keskmes on inimestevahelised suhted, korruptsioon politseis jm, organiseeritud kuritegevus jms. Faithi elukäigu mittesurmaval teel "hoidmisel" on tegevad inimesed alates ühiskonna heidikutest, lõpetades Scotland Yardi tippametnikega.

## Välislingid
* Un Bore Mercher (kõmri ja inglise keeles)
Joonas Nättinen

**Joonas Aleksanteri Nättinen** (sündinud 3. jaanuaril 1991 Jämsäs) on Soome jäähokimängija, kes mängib keskründajana Rootsi kõrgliigaklubis HV71.

Soome kõrgliigas debüteeris ta hooajal 2008–09 Espoo Bluesi meeskonnas.

2009. aastal valis Montreal Canadiens ta NHL-i ''draft''is 65. valikuna.

2011. aastal suundus ta mängima Põhja-Ameerikasse, liitudes AHL-i klubiga Hamilton Bulldogs. NHL-is tegi ta Canadiensi meeskonnas debüüdi 17. jaanuaril 2014 mängus Toronto Maple Leafsi vastu.

2014. aasta juunis naasis Nättinen Euroopasse, liitudes Rootsi kõrgliiga klubiga MODO Hockey. Hooajal 2015–16 hakkas ta JYP Jyväskylä meeskonda kuuludes mängima taas Soome kõrgliigas. 2018. aastal võitis ta JYP-ga jäähoki Meistrite Liiga. Finaalis võitis JYP Rootsi klubi Växjö Lakersi tulemusega 2:0 ja Nättinen oli üks kahest JYP-i väravalööjast.

2018. aasta mais sõlmis ta lepingu KHL-i klubiga Nižnekamski Neftehimik. 2019. aasta mais sõlmis ta üheaastase lepingu Vitjaziga. 2020. aasta augustis liitus ta Tšerepovetsi Severstaliga, kus mängis kaks hooaega.

2022. aasta juunis sõlmis ta kaheaastase lepingu äsja Rootsi kõrgliigasse tõusnud HV71-ga.

Soome jäähokikoondise koosseisus tuli ta 2022. aastal olümpiavõitjaks.

## Viited

## Välislingid
* Joonas Nättinen KHL.ru lehel
* Joonas Nättinen NHL.com lehel
* Joonas Nättinen hockeydb.com lehel
Sport Club Corinthians Paulista hooaegade loend

Siin on loetletud Brasiilia jalgpalliklubi **[[Sport Club Corinthians Paulista]]** hooaegasid.

## 2020
* Peatreener – Tiago Nunes
;Koosseis
*Seisuga 11. veebruar 2020*

## 2019
* Peatreenerid – Fábio Carille (kuni 3. novembrini), Dyego Coelho (asetäitja alates 4. novembrist)
* Brasiilia kõrgliiga – 8. koht
* Brasiilia karikavõistlused – Kuueteistkümnendikfinaal (kaotus Flamengole kahe mänguga 0:2)
* São Paulo osariigi meistrivõistlused – **Meister**
* Copa Sudamericana – Poolfinaal (kaotus i klubile Independiente del Valle kahe mänguga 2:4)
* Suurim väravakütt – Gustavo (16 väravat)

;Koosseis

## 2018
* Peatreenerid – Fábio Carille (kuni 22. maini), Osmar Loss (22. mai–5. september), Jair Ventura (alates 6. septembrist)
* Brasiilia kõrgliiga – 13. koht
* Brasiilia karikavõistlused – Neljas ring (kaotus Internacionalile)
* São Paulo osariigi meistrivõistlused – **Meister**
* Copa Sudamericana – Kuueteistkümnendikfinaal (kaotus  klubile Colo-Colo)
* Suurim väravakütt – Jádson (15 väravat)

;Koosseis

## 2017
* Peatreener – Fábio Carille
* Brasiilia kõrgliiga – **Meister**
* Brasiilia karikavõistlused – Teine koht (kaotus Cruzeirole kahe mänguga 1:3)
* São Paulo osariigi meistrivõistlused – **Meister**
* Copa Libertadores – Kuueteistkümnendikfinaal (kaotus  klubile Racing)
* Suurim väravakütt – Jô (25 väravat)

;Koosseis
Romarinho

**Romário Ricardo Silva** (sündinud 12. detsembril 1990 Palestinas) on Brasiilia jalgpallur, kes mängib ründajana Saudi Araabia kõrgliiga klubis Al-Ittihad.

Ta alustas klubikarjääri São Paulo osariigi klubis Rio Branco. 2011. aastal liitus ta Brasiilia esiliiga klubiga Bragantino.

Aastatel 2012–2014 mängis ta Brasiilia kõrgliiga klubis Corinthians. 2012. aastal võitis ta klubiga Lõuna-Ameerika klubide meistrivõistlused ja klubide maailmameistrivõistlused.

Aastatel 2014–2017 mängis ta Katari kõrgliigas El Jaishis ja hooaja 2017–2018 Araabia Ühendemiraatide klubis Al Jazira. 2018. aastal liitus ta Al-Ittihadiga.

## Saavutused
;Corinthians
*Copa Libertadores: 2012
*Recopa Sudamericana: 2013
*Klubide maailmameistrivõistlused: 2012
*Campeonato Paulista: 2013
;Jaish
*Qatar Crown Prince Cup: 2014, 2016
Krynica Morska

**Krynica Morska** (saksa *Kahlberg*) on linn Poolas Pomorze vojevoodkonnas Nowy Dwór Gdański maakonnas. Krynica Morska asub Wisła maasäärel Läänemere kaldal.

Kuni 1958. aastani oli asula nimi Łysica. Linnaõigused sai Krynica Morska 1991. aastal. Krynica Morska piirneb loodes Venemaa Kaliningradi oblastiga.

## Viited
Carlos Strandberg

**Sergio Carlos Strandberg** (sündinud 14. aprillil 1996 Göteborgis) on Rootsi jalgpallur, kes mängib ründajana Türgi kõrgliigaklubis Hatayspor.

Ta alustas klubikarjääri Rootsi klubis BK Häcken, mille meeskonnas debüteeris ta Rootsi kõrgliigas 2013. aastal. Hiljem on ta mänginud veel Rootsi kõrgliigas klubide AIK-i, Malmö ja Örebro koosseisus, lisaks Venemaa kõrgliigas Moskva CSKAs ja Ural ning Belgia kõrgliigas Westerlo.

2019. aasta augustis suundus Strandberg Malmöst laenule Saudi Araabia kõrgliigaklubisse Al-Hazem, kellega sõlmis 2020. aastal püsiva lepingu. Hooajal 2020/21 oli ta Al-Hazemist laenul Saudi Araabia kõrgliigaklubis Abha Clubi. Hooajal 2019/20 lõi Strandberg Saudi Araabia kõrgliigas 13 väravat ja 2020/21 hooajal 14 väravat. Hooaja 2021/22 keskel liitus ta Katari kõrgliigaklubiga Al-Sailiya, kus mängis poolteist hooaega.

2023. aasta juulis sõlmis Strandberg nelja-aastase lepingu Hataysporiga.

Aastatel 2013–2018 mängis Strandberg Rootsi noortekoondistes. 2013. aastal saavutas Strandberg Rootsi kuni 17-aastaste koondisega noorte maailmameistrivõistlustel kolmanda koha.

## Saavutused
;Malmö FF
*Allsvenskan: 2017
;Al-Sailiya SC
*Qatari Stars Cup: 2021–22

## Viited
Bogatynia

**Bogatynia** (saksa *Reichenau in Sachsen*) on linn Poolas Alam-Sileesia vojevoodkonnas Zgorzeleci maakonnas, Bogatynia valla halduskeskus.

Algselt kuulus linn Tšehhi kuningriigile, 1635 anti Praha rahuga Saksimaa kuurvürstiriigile. Karistuseks Prantsusmaa toetamise eest Napoleoni sõdade ajal pidi Saksimaa 1815. aastal Viini kongressiga loovutama Ülem-Lusaatia kirdeosa Preisimaale, pärast uute piiride joonistamist oli Reichenau ainust Neisse/Nysa jõest idas olev linn, mis jäi Saksimaa koosseisu.

Kuni 1945. aastani oli asula Saksamaa koosseisus, olles nii ainus linn, mis läks pärast teist maailmasõda Poolale, mis ei kuulunud Preisimaa koosseisu. Linnaõigused sai 1945. aastal (1945–1947 oli linna nimi *Rychwałd*).

Bogatynia lähedal asuvad Turówi kivisöekaevandus ja Turówi soojuselektrijaam.

## Viited
Carolus Andriamatsinoro

**Charles Carolus Andriamatsinoro** (sündinud 6. juulil 1989 Mahajangas) on Madagaskari jalgpallur, kes mängib ründajana Saudi Araabia kõrgliiga klubis Al-Adalah ja Madagaskari jalgpallikoondises.

Ta alustas klubikarjääri Madagaskari klubis Academie Ny Antsika. 2011. aastal hakkas ta mängima Alžeeria kõrgliiga klubis WA Tlemcen. Seejärel mängis ta aastatel 2012–2017 Alžeeria liigas USM Algeri koosseisus. Hooajal 2013-14 ja 2015-16 tuli ta klubiga Alžeeria meistriks.

2017. aastal liitus ta Saudi Araabia kõrgliiga klubiga Ohod. Aasta hiljem siirdus ta Saudi Araabia esiliiga klubisse Al-Adalah. Hooajal 2018–19 lõi ta Saudi Araabia esiliigas 22 väravat, millega oli liiga suurim väravakütt. Samal hooajal tõusis ta Al-Adalahiga kõrgliigasse.

Madagaskari jalgpallikoondises tegi Andriamatsinoro debüüdi 12. juulil 2009 sõprusmängus Mayotte'i vastu. Koondisekarjääri esimese värava lõi ta 18. mail 2014 Aafrika rahvaste karikavõistluste valikmängus Uganda vastu. Ta kuulus Madagaskari koondisse 2019. aasta Aafrika rahvaste karikavõistlustel, kus lõi kaks väravat.

## Saavutused
;Academie Ny Antsika
*Madagaskari meister: 2008
;USM Alger
*Ligue Professionnelle 1 (2): 2013-14, 2015-16
*Alžeeria karikas (1): 2013
*Alžeeria superkarikas (2): 2013, 2016
*Araabia jalgpalliklubide meistrivõistlused (1): 2013
Rinnaleht

**Rinnaleht** on ripatsina kaelakees kantav lai õhukesest hõbeplekist rinnaehe.

Suuri sõõrikuid kandi Eestis juba nooremast rauaajast kuni 16. sajandini. Seejärel levisid pikliku puulehekujuga rinnalehed, mis siiski hiljem jäid kaelarahade kõrval tagaplaanile. Rinnalehti kandsid 19. sajandil vähesel määral veel Setu naised. 

## Viited

## Välislingid
*Rinnaleht, Eesti Ajaloomuuseum
Laplace'i rõhk

**Laplace'i rõhk** on gaasilist ja vedelat keskkonda eraldava mittetasandilise pinna sisemisele ja välimisele poolele mõjuvate rõhkude erinevuse suurus. Rõhkude erinevust tekitab gaasi ja vedeliku piirpinnal mõjuv pindpinevus.

Laplace'i rõhu \Delta P \equiv P_{sisemine} - P_{valimine} suurust saab hinnata Youngi-Laplace'i võrrandiga, mis avaldub kujulː

: \Delta P \equiv P_\text{sisemine} - P_\text{valimine} = \gamma\left(\frac{1}{R_1}+\frac{1}{R_2}\right),

kus R_1 ja R_2 on peamised kõverusraadiused ja \gamma (mõnikord kasutatakse tähist \sigma) on pindpindevus. Üldiselt tähistatakse kumerpindade kõverusraadiusi positiivse märgiga ja nõguspindade negatiivse märgiga.

Sfääriliste kehade nagu mullide või piiskade korral on R_1 = R_2 ja Laplace'i rõhk avaldubː 

: \Delta P = \gamma\frac{2}{R}

Näiteks vedelikus paikneval gaasimullil on ainult üks piirpind. Seejuures gaasilises keskkonnas paikneva vedelikust seinaga gaasimullil on kaks piirpinda, millest mõlemad panustavad rõhkude erinevusse. Sfäärilise mulli korral, mille välimine raadius on lähedane sisemise raadiusega võib välimise raadiuse kirja panna järgneval kujulː R_o=R_i+d. Asendades viimase  saame Youngi-Laplace'i võrrandisse saame

: \Delta P = \gamma\left(\frac{1}{R_i}+\frac{1}{R_i+d}\right) = \frac{2\gamma}{R_i}\left(1-\frac{1}{2}\frac{d}{R_i+d}\right) \approx \frac{2 \gamma}{R} + \mathcal{O}(d).

## Näited
Valemis rakendamise näitena, võib leida vedelikus paikneva õhumulli sisest rõhku. Võttes pindpinevuse suuruseks \gamma = 72 mN/m (25°C) on järgnevas tabelis leitud kolme eri suurusega mulli sisemine rõhk Paskalites ja atmosfäärides. 

## Vaata ka

* Pindpinevus
* Tilk
* Mull

## Viited
Bianca Bellová

**Bianca Bellová** (sündinud 20. veebruaril 1970 Prahas) on Tšehhi kirjanik ja tõlkija.

Ta on lõpetanud Praha Majandusülikooli (Vysoká škola ekonomická v Praze). 

Ta on kirjutanud romaanid 
* "Sentimentální román" ("Sentimentaalne romaan", 2009), 
* "Mrtvý muž" ("Surnud mees", 2011), 
* "Celý den se nic nestane" ("Kogu päev ei juhtu mitte midagi", 2013) ja 
* "Jezero" ("Järv", 2016). 

"Jezero" eest võitis Bellová Tšehhi peamise kirjandusauhinna Magnesia Litera ja 2016. aasta Euroopa Liidu kirjandusauhinna ning see on tõlgitud araabia, saksa, hollandi, itaalia, prantsuse, poola, läti, bulgaaria ja soome keelde.
Czechowice-Dziedzice

**Czechowice-Dziedzice** (saksa *Czechowitz-Dzieditz* või *Czechowitz-Dziedzitz*) on linn Poolas Sileesia vojevoodkonnas Bielsko-Biała maakonnas, Czechowice-Dziedzice valla halduskeskus. Czechowice-Dziedzice asub Bielsko-Biała kesklinnast umbes 11 km põhjaloodes.

Asula sai linnaõigused 1951. aastal ja kandis esialgu nime **Czechowice**. Praeguse nime sai linn 1958. aastal.

Czechowice-Dziedzice on oluline raudteesõlm. Seal asuvad kivisöekaevandus ja mitmed tööstusettevõtted.

## Viited
Jarno Koskiranta

**Jarno Koskiranta** (sündinud 9. detsembril 1986 Paimios) on Soome jäähokimängija, kes mängib ründajana Soome kõrgliiga klubis SaiPa.

Soome kõrgliigas debüteeris Koskiranta hooajal 2009–10 SaiPa meeskonnas, kus mängis kuni hooaja 2011–2012 lõpuni. Seejärel mängis ta ühe hooaja Tappara ridades.

2013. aastal liitus ta KHL-i klubiga Novosibirski Sibir. 2015. aastal siirdus ta Peterburi SKA-sse. 2017. aastal võitis ta klubiga Gagarini karika.

2020. aasta mais naasis ta SaiPasse, kellega sõlmis kolmeaastase lepingu.

2016. aasta maailmameistrivõistlustel võitis Koskiranta Soome jäähokikoondisega hõbemedali.

## Viited

## Välislingid
* Jarno Koskiranta KHL.ru lehel
* Jarno Koskiranta hockeydb.com lehel
Pont-à-Marcq

**Pont-à-Marcq** on vald Põhja-Prantsusmaal Nordi departemangus Templeuve'i kantonis.

See on communauté de communes Pévèle Carembault' keskus.

## Viited
Lukas Hofer

**Lukas Hofer** (sündinud 30. septembril 1989 Bruneckis) on Itaalia laskesuusataja.

2006. aastal arvati ta Itaalia koondisse. Maailma karikasarjas debüteeris ta 2009. aastal Oberhofi etapil sprindis ja sai 53. koha. Esimese poodiumikoha MK-etapil saavutas ta 2010. aastal Kontiolahtis segavõistluse kolmanda kohaga. Esimene võit tuli 5. jaanuaril 2012 Oberhofis teatevõistluses koos Christian De Lorenzi ning vendade Markus ja Dominik Windischiga. See oli üle pika aja Itaalia laskesuusatamise MK-etapi võit pärast René Cattarinussi võitu Hantõ-Mansiiskis 19. märtsil 2000, millest oli möödunud 11 aastat ja 10 kuud.

Ta osales kahtedel noorte maailmameistrivõistlustel: Val Martellos 2007. aastal (individuaalsõidus 23., sprindis 29., jälitussõidus 22., teatesõidus 13.) ja Ruhpoldingis 2008. aastal (individuaalsõidus 4., sprindis 15., jälitussõidus 4. koht), pronks teatesõidus) ja ühel juunioride maailmameistrivõistlustel Canmore'is 2009. aastal (individuaalsõidus 44. koht, kuld sprindis 31. jaanuaril, kuld jälitussõidus 1. veebruaril). Ta osales ka kahtedel Euroopa meistrivõistlustel ja võitis 2011. aasta Val Ridannas sprindis pronksi.

Hofer on osalenud kolmedel taliolümpiamängudel: 2010. aastal Vancouveris (sprindis 56. koht, individuaalsõidus 46., jälitussõidus 54. ja teatesõidus 12. koht), 2014. aastal Sotšis (sprindis 12. koht, 14. koht individuaalsõidus, jälitussõidus 17. koht,  5. koht teatesõidus ja 3.koht segateatesõidus) ja 2018. aastal Pyeongchangis  (sprindis 10. koht, 10. koht jälitussõidus, 63. koht individuaalses arvestuses, 18. koht ühisstardiga sõidus, 12. koht teatesõidus, 3. koht segateatevõistluses). 

Esimese individuaalse maailmameistrivõistluste medali võitis ta Hantõ-Mansiiskis 12. märtsil 2011. aasta maailmameistrivõistlustel ühisstardiga sõidus, saades pronksmedali, maailmameistriks tuli norralane Emil Hegle Svendsen venelase Jevgeni Ustjugovi ees . Hofer on veel saanud kolm teatevõistluste maailmameistrivõistluste medalit. Kaks hõbemedalit on ta saanud 2019. aastal Östersundis paaristeatesõidus ja 2020. aastal Anterselvas segateatevõidus ja pronksmedali 2019. aastal segateatesõidus. 

## Maailma karikasarja etapivõidud

## Välislingid
*Lukas Hoferi koduleht
*Lukas Hofer ROK-I kodulehel
*Lukas Hofer Itaalia olümpiakomitee kodulehel
*Lukas Hofer BiathlonResults leheküljel
Templeuve-en-Pévèle

**Templeuve-en-Pévèle**, varem **Templeuve**, on vald Põhja-Prantsusmaal Nordi departemangus Templeuve'i kantonis.

## Nimi
Paika on esmamainitud 877. aastal nimega **Templovium**, kuid seejärel kutsuti seda *Templeuve*. Nimi võib olla tuletatud *Templum Jovis*, mis tähendab *Jupiteri templit*. 2014. aasta oktoobris hääletas volikogu valla nime muutmiseks "Templeuve-en-Pévèle". Nimemuutus jõustus 16. novembril 2015.

## Tuuleveski

Templeuve-en-Pévèles asub tuuleveski. Tuuleveski torni on esmamainitud 1328. aastal Anchini kloostri rendidokumentides kui "Moulin de Viertain". See põletati sõja ajal 1616. aastal maha ja ehitati uuesti üles. See lõpetas tootmistöö 1908. aastal ja sai Esimese maailmasõja ajal kannatada inimeste poolt, kes puitu tahtsid. Selle restaureerimine algas 1980. aastal ning tiivalabad lisati 1985. aastal. See on nüüd külastajatele avatud.

See oli edukas perekondade De la Porte dit d'Espierres, Robert, Jacops d'Aigrement käes enne Prantsuse revolutsiooni. Seejärel kuulus see Havet' ja Bandi perekondadele. Veski, mille torn püstitati 17. sajandi lõpul, jäi tegutsema kuni mölder Jean-Baptiste Houze'i surmani 21. novembril 1907. Tema lesk lõpetas viimaste viljakottide jahvatamise ja hülgas siis veski.

Piirkondliku ühingu des Amis des Moulins president Jean Bruggeman innustas Templeuve-en-Pévèle valda 1973. aastal veskit omandama. Restaureerimine lõpetati 15. juunil 1985 ning selle avasid linnapea Robert Vandelanoitte ja kultuuriasjade abilinnapea Alphonse Dhelin.

Majajärgne konstruktsioon tähendab, et sisemine mehhanism ja ülemine konstruktsioon toetuvad pöördteljele, mis pöördub tuule suuna muutumisel.

* Torni kõrgus: 10,20 m
* Läbimõõt: 5,10 m
* Seinte paksus: 1,25 m all – 1,12 m ülal
* Tiivalabad: 24 m laiad
* Mehhanism kaks paari veskikive
** Suur ketrusratas: 2,90 m läbimõõdus
** Väike vokiratas: 2 m läbimõõdus
* Kasutatud puit: tamm, jalakas, iroko mehhanismide jaoks. Kastan sindli jaoks

## Viited
Thumeries

**Thumeries** on vald Põhja-Prantsusmaal Nordi departemangus Templeuve'i kantonis.

## Tuntud inimesi

* Louis Malle (1932–1995), filmirežissöör, stsenarist ja produtsent

## Viited
Halluin

**Halluin** ([alɥɛ̃]; hollandi: *Halewijn*) on vald Põhja-Prantsusmaal Nordi departemangus Tourcoingi 1. kantonis.

## Huviväärsused

* Parc Arboretum du Manoir aux Loups

## Sõpruslinnad

* Menen, Belgia
* Oer-Erkenschwick, Saksamaa - aastast 1969
* North Tyneside, Inglismaa - aastast 1994
* Pniewy, Poola - aastast 1998
* Lübbenau, Saksamaa - aastast 2000
* Kočevje, Sloveenia - aastast 2000
* Zulte, Belgia - aastast 2010

## Viited
Neuville-en-Ferrain

**Neuville-en-Ferrain** on vald Põhja-Prantsusmaal Nordi departemangus Tourcoingi 1. kantonis.

See on Métropole européenne de Lille'i osa.

## Viited
Roncq

**Roncq** on vald Põhja-Prantsusmaal Nordi departemangus Tourcoingi 1. kantonis.

## Sõpruslinnad

* Todmorden, Suurbritannia
* Delbrück, Saksamaa
* Sélinkegny, Mali

## Viited
Devante Smith-Pelly

**Devante Malik Smith-Pelly** (sündinud 14. juunil 1992 Scarborough's Ontario provintsis) on Kanada jäähokimängija, kes mängib American Hockey League'is (AHL) klubis Ontario Reign ründajana paremäärel.

Ta alustas karjääri Ontario Hockey League'i klubis Mississauga St. Michael's Majors.

2010. aastal valis Anaheim Ducks ta NHL-i ''draft''is 42. valikuna. NHL-is debüteeris ta Ducksi meeskonnas hooajal 2011–12. NHL-is on ta mänginud veel Montreal Canadiensi (2015–2016), New Jersey Devilsi (2016–2017) ja Washington Capitalsi ridades (2017–2019). 2018. aastal võitis ta Capitalsiga Stanley karika. NHL-is on tema seni resultatiivseim hooaeg olnud 2014–15, mil ta lõi Ducksi meeskonnas viis väravat ja andis 12 väravasöötu. Smith-Pelly oli silmapaistev ka 2017–18 Stanley karika väljalangemismängudes, mil ta lõi Capitalsi meeskonnas seitse väravat.

Hooajal 2019–20 mängis ta KHL-i klubis Kunluni Red Star, saades kirja kaheksa väravat ja kolm väravasöötu.

2021. aasta märtsis sõlmis ta lepingu Ontario Reigniga. 21. märtsil 2021 mängis ta ühes ründekolmikus koos Quinton Byfieldi ja Akil Thomasiga, kes mõlemad on samuti mustanahalised. See oli esimene kord alates 1940. aastatel, kui profitasemel jäähokis moodustasid mustanahalised ühe ründekolmiku.

## Viited

## Välislingid
* Devante Smith-Pelly KHL.ru lehel
* Devante Smith-Pelly NHL.com lehel
* Devante Smith-Pelly hockeydb.com lehel
Hangzhou Xiaoshani rahvusvaheline lennujaam

**Hangzhou Xiaoshani rahvusvaheline lennujaam** (IATA: **HGH**, ICAO: **ZSHC**) on peamine lennujaam, mis teenindab Hangzhoud – Jangtse jõe delta piirkonna suurlinna ja Hiinas Zhejiangi provintsi pealinna. Lennujaam asub Qiantangi jõe lõunakaldal Xiaoshanis ja asub Hangzhou kesklinnast 27 km ida pool. 

Hangzhou Xiaoshani rahvusvahelise lennujaama projekteeris arhitektuuribüroo Aedas. 

Lennujaam on fookuslennujaam Air China, China Eastern Airlinesi, China Southern Airlinesi, Hainan Airlinesi ja Xiamen Airlinesi jaoks.
Qingdao Liutingi rahvusvaheline lennujaam

**Qingdao Liutingi rahvusvaheline lennujaam** (IATA: **TAO**, ICAO: **ZSQD**) on peamine rahvusvaheline lennujaam, mis teenindab Qingdao linna Hiinas Shandongi provintsis. See asub kesklinnast umbes 31 km kaugusel ja toimib nii Shandong Airlinesi, Beijing Capital Airlinesi kui Qingdao Airlinesi kodulennujaamana ning China Eastern Airlinesi fookuslennujaamana. Praegu on ehitamisel asenduslennujaam Qingdao Jiaodongi rahvusvaheline lennujaam.
Nanjingi Lukou rahvusvaheline lennujaam

**Nanjingi Lukou rahvusvaheline lennujaam** (IATA: **NKG**, ICAO: **ZSNJ**) on Nanjingi (Jiangsu provintsi pealinn) teenindav peamine lennujaam. See on Jangtse jõe delta piirkonda teenindavadest üks suurimaid lennujaam. Alates 2016. aastast on see Hiina 12. kõige reisijate rohkeim tsiviillennujaam. See asub Jiangningi äärelinna piirkonnas, kesklinnast enam kui 35 km lõunas ja on kiirteede kaudu ühendatud Nanjingi ja naaberlinnadega. Lennujaam on China Eastern Airlinesi kodulennujaam ja Shenzhen Airlinesi fookuslennujaam.
Rando Kuustik

**Rando Kuustik** (sündinud 3. augustil 1977 Tallinnas) on õpetaja ja koolijuht, alates 2013. aastast Jakob Westholmi Gümnaasiumi direktor. 

## Haridustee
Rando Kuustik on õppinud aastatel 1984–1992 Tallinna 21. Koolis ja aastatel 1992–1995 Jakob Westholmi Gümnaasiumis. 2003. aastal lõpetas Tallinna Pedagoogikaülikooli, kus õppis matemaatika-loodusteaduskonnas loodusteaduslike ainete õpetajaks.

## Töökäik
Rando Kuustik töötab alates 1997. aastast Jakob Westholmi Gümnaasiumis bioloogiaõpetajana, 2013. aastast Jakob Westholmi Gümnaasiumi direktorina.

## Muu tegevus
Oli üks Tallinna Noorsooteatri asutajaliikmetest ning aastatel 2001–2013 ka teatri kunstiline juht, kes aitas elavdada Tallinna koolinoorte teatritegevust ning lavastas koostöös Jakob Westholmi Gümnaasiumiga noortele mõeldud teatriõhtute "Siin ja praegu" sarja.

Aastatel 2006–2013 juhendas Jakob Westholmi Gümnaasiumi teatristuudiot, kus on oma teekonda alustanud mitmed Eesti kultuuriinimesed, nagu näiteks Simeoni Sundja, Rea Lest-Liik, Mart Müürisepp, Sander Allikmäe, Annika Lindemann.

2010. aastast töötab ühtlasi Tallinna loomaaias giidina, olles läbinud loomaaia korraldatud giidide koolituse.

On Eesti Bioloogiaõpetajate Ühingu, Eesti Koolijuhtide Ühenduse, Tallinna Koolmeistrite Nõukoja liige.

## Tunnustus
*2005 – Tallinna Haridusasutuste Kvaliteediauhind Hea õpetaja
*2009 – Tallinna Haridusasutuste Kvaliteediauhind eÕpetaja
*2011 – Tallinna Haridusasutuste Kvaliteediauhind Innovaatiline õpetaja
*2018 – must teeneterist (EEOK)
*2020 – Eesti Vabadusvõitlejate Liidu teenetemedal
*2021 – Vabaduse Tammepärja aumärk

## Looming
* "Teatriõhtu Siin ja praegu 2010" (2010)
* "Varastatud kohtumised, I osa" (2017)

## Välislingid

* Verni Leivak, Inimnäoline koolidirektor, Postimees, 24. august 2014
* Rando Kuustik, Nullpunktidest ehk elus oleksid ei loe, ERR Uudised, 25. jaanuar 2015
* Tallinna loomaaia direktoriks valitud koolidirektor otsustas kooli jääda, Delfi, 15. august 2016
* Tallinna Westholmi kooli algklassid õpivad juba 14 aastat ajutisel pinnal, ERR Uudised, 31. jaanuar 2019
* Koolidirektor: lõpuaktused ilmselt päris ära ei jää, 6. mai 2020
* Marko Tooming, Westholmi gümnaasiumi osa algklasse läheb moodulmajadesse õppima, ERR Uudised, 10. november 2020
* Rainer Kerge, Westholmi direktor Rando Kuustik: „Vägivald ja kiusamine on kolinud teistesse vormidesse. Netiavarustes toimub väga-väga julmi asju.“, Õhtuleht.ee, 28. oktoober 2022
Shenyang Taoxiani rahvusvaheline lennujaam

**Shenyang Taoxiani rahvusvaheline lennujaam** (IATA: **SHE**, ICAO: **ZYTX**) on Liaoningi provintsi pealinna Shenyangi teenindav lennujaam. See asub Hunnanis, kesklinnast umbes 20 km lõunas. See on China Southern Airlinesi fookuslennujaam ja 2018. aasta seisuga Hiinas 23. kõige reisijate rohkeim lennujaam 19 027 398 reisijaga.
Haikou Meilani rahvusvaheline lennujaam

**Haikou Meilani rahvusvaheline lennujaam** (IATA: **HAK**, ICAO: **ZJHK**) on Hiinas Hainani provintsi pealinna Haikoud teenindav lennujaam. See asub kesklinnast 25 km kagus ja avati 1999. aastal, asendades vana Dayingshani lennujaama, mis asub praeguse linna Guoxingi avenüü ääres. Lennujaama haldab Regal International Airport Group.

Haikou Meilani rahvusvaheline lennujaam on Hainani suurim ja reisijate rohkeim lennujaam. 2017. aastal oli see Hiina 17. kõige reisijate rohkeim lennujaam.
Xi'an Xianyangi rahvusvaheline lennujaam

**Xi'an Xianyangi rahvusvaheline lennujaam** (IATA: **XIY**, ICAO: **ZLXY**) on Shaanxi provintsis asuvat Xi'anit ja kogu Guanzhongi piirkonda teenindav peamine lennujaam. See pindala on 5 ruutkilomeetrit ja see on Loode-Hiina suurim lennujaam ning Põhja-Hiina suuruselt teine lennujaam. Lennujaam oli China Northwest Airlinesi kodulennujaamaks kuni ettevõtte ühendamiseni China Eastern Airlinesiga 2002. aastal. Xi'ani lennujaam on ka Joy Airi ja Hainan Airlinesi kodulennujaam.
Shenzhen Bao'ani rahvusvaheline lennujaam

**Shenzhen Bao'ani rahvusvaheline lennujaam** (endine **Shenzhen Huangtiani lennujaam**; IATA: **SZX**, ICAO: **ZGSZ**) on lennujaam, mis teenindab Shenzhenit Guangdongi provintsis. See asub Hiinas Zhu Jiangi jõe idakaldal Huangtiani ja Fuyongi küla lähedal Bao'ani piirkonnas ning asub kesklinnast 32 km loodes.

See on Shenzhen Airlinesi ja Shenzhen Donghai Airlinesi ning kaubalennuettevõtte SF Airlinesi kodulennujaam ning China Southern Airlinesi ja Hainan Airlinesi fookuslennujaam. Lennujaam toimib ka UPS Airlinesi Aasia-Vaikse ookeani kaubanduskeskusena.

2018. aastal läbis lennujaama 49,3 miljonit reisijat.
Changchuni Longjia rahvusvaheline lennujaam

**Changchuni Longjia rahvusvaheline lennujaam** (IATA: **CGQ**, ICAO: **ZYCC**) on rahvusvaheline lennujaam Hiinas Jilini provintsis. Lennujaam asub provintsi pealinnast Changchunist 31,2 kilomeetrit kirdes ja Jilini linnast 76 km loodes: vastutus lennujaama käitamise eest on jagatud mõlemal linnal. Changchuni lennujaam on China Southern Airlinesi piirkondlik kodulennujaam.
Shijiazhuang Zhengdingi rahvusvaheline lennujaam

**Shijiazhuang Zhengdingi rahvusvaheline lennujaam** (IATA: **SJW**, ICAO: **ZBSJ**) on Hiinas Hebei provintsi pealinna Shijiazhuangi teenindav peamine lennujaam. Lennujaam on Hebei Airlinesi kodulennujaam ning fookuslennujaam nii China United Airlinesi kui ka Spring Airlinesi jaoks. See on ka Hiina ainus lennujaam, kus Antonov An-225 saab opereerida.
Kunming Changshui rahvusvaheline lennujaam

**Kunming Changshui rahvusvaheline lennujaam** (IATA: KMG, ICAO: ZPPP) on Hiinas Yunnani provintsi pealinna Kunmingut teenindav peamine lennujaam. Lennujaam asub kesklinnast 24,5 km kirdes, mägises piirkonnas umbes 2100 m kõrgusel merepinnast. Lennujaam avati 28. juunil 2012, vahetades välja vana lammutatud Kunming Wujiaba rahvusvahelise lennujaama. Väravana Kagu- ja Lõuna-Aasiasse on Changshui lennujaam kodulennujaamaks China Eastern Airlinesi, Kunming Airlinesi, Lucky Airi, Sichuan Airlinesi ja Ruili Airlinesi jaoks.
Changbaishani lennujaam

**Changbaishani lennujaam** (IATA: **NBS**, ICAO: **ZYBS**) on lennujaam, mis teenindab Hiinas Jilini provintsis Baishani linna ja Changbai mäe (Baekdu mägi) turismisihtkohta. See avati 3. augustil 2008.
Fuzhou Changle'i rahvusvaheline lennujaam

**Fuzhou Changle'i rahvusvaheline lennujaam** (IATA: **FOC**, ICAO: **ZSFZ**) on Hiinas Fujiani provintsi pealinna Fuzhoud teenindav rahvusvaheline lennujaam. Lennujaam avati 23. juunil 1997 pärast loa saamist ehituse alustamiseks 1992. aastal. Praegune läbilaske võimsus on umbes 6,5 miljonit inimest aastas. Lennujaam asub Taiwani väina kalda lähedal Changle linnas Zhanggangi rajoonis, umbes 50 km Fuzhou kesklinnast ida pool. Fuzhou lennujaam teenindas 2017. aastal 12 469 235 reisijat ja oli Hiinas 29. kõige reisijate rohkeim lennujaam.
Ürümqi Diwopu rahvusvaheline lennujaam

**Ürümqi Diwopu rahvusvaheline lennujaam** (IATA: **URC**, ICAO: **ZWWW**) on lennujaam, mis teenindab Ürümqi, Xinjiangi Uyguri autonoomse piirkonna pealinna Loode-Hiinas. See asub Xinshi linnaosa Diwopu alevikus Ürümqi kesklinnast 16 km loodes. China Southern Airlinesi kodulennujaama ja Hainan Airlinesi fookuslennujaamana teenindas lennujaam 2018. aastal 23 027 788 reisijat.
Changzhou

**Changzhou** (hiina keeles 常州) on ringkonna õigustega linn Hiinas Jiangsu lõunaosas. Varem oli see tuntud kui *Yanling*, *Lanling* ja *Jinling*. Jangtse jõe lõunakaldal asuv Changzhou piirneb läänes provintsikeskuse Nanjingiga, loodes Zhejiangi ja idas Wuxi linnaga ning lõunas Zhejiangi provintsiga. Changzhou asub Hiinas kõrgelt arenenud Jangtse delta piirkonnas, ulatudes Shanghaist loodesse. Changzhou linna elanike arv oli 2010. aasta rahvaloenduse ajal 4 592 431.
Fuzhou

**Fuzhou** (hiina 福州市 Fúzhōu Shì; latiniseeritud ka kui **Foochow**) on Hiinas Fujiani provintsi pealinn ja üks suuremaid linnu. Nagu paljudes Ningde maakondades, peetakse Fuzhou maakonda ka Mindongi (Fujiani idaosa) keele- ja kultuuripiirkonnaks.

Fuzhou asub Fujiani suurima jõe Mini jõe suudmeala põhja (vasakul) kaldal. Kogu selle põhjapiiril asub Ningde maakond ja Ningde Guti maakond asub jõest ülesvoolu. 

Selle rahvaarv oli 2010. aasta rahvaloenduse andmetel 7 115 370 elanikku, kellest 4 408 076 elanikku elas linnades, moodustades umbes 61,95% kogu rahvaarvust, samas kui maapiirkonna elanikke oli 2 707 294, mis on umbes 38,05% kogu rahvaarvust. 

2015. aastal tunnistati Fuzhou Brookings Institutioni järgi maailma üheks kõige kiiremini kasvava suurlinna piirkonnaks. Riikliku Arengu- ja Reformikomisjoni tehtud uuringus selgus, et Fuzhou on 2016. aasta Hiina Integreeritud Linnaindeksi üldarvestuses 20. kohal.~

## Vaata ka
*Fuzhou Changle'i rahvusvaheline lennujaam
Guiyang

**Guiyang** on Edela-Hiinas Guizhou provintsi pealinn. See asub provintsi keskel, Yunnan-Guizhou platoo idaosas ja Nanmingi jõe põhjakaldal, mis on Wu jõe haru. Linna kõrgus on umbes 1100 meetrit. Selle pindala on 8034 ruutkilomeetrit. 2010. aasta rahvaloendusel oli selle elanikkond 4 324 561, kellest 3 037 159 elas seitsmes linnaosas.
Pudongi linnarajoon

**Pudong** on Shanghai linnarajoon (*qu*), mis asub Huangpu jõest ida pool Shanghai ajaloolist keskust, Puxist. Nimi viitab selle ajaloolisele positsioonile Huangpu jõe idakaldale, mis voolab läbi Shanghai keskosa, ehkki seda hallatakse nüüd Pudongi uue alana, mis on riigi tasandil uus piirkond, mis ulatub kogu Ida-Hiina mereni.

Pudongi traditsioonilises piirkonnas asuvad nüüd Lujiazui rahandus- ja kaubandustsoon ning Shanghai börs ja paljud Shanghai tuntumad ehitised, näiteks Oriental Pearl Tower, Jin Mao Tower, Shanghai World Financial Center ja Shanghai Tower. Need tänapäevased pilvelõhkujad asuvad otse Puxi ajaloolise Bundi poole, mis on Hiinas asuvate endiste välismaiste järeleandmiste jäänus. Ülejäänud uude piirkonda kuuluvad Shanghai sadam, Shanghai Expo ja Century Park, Zhangjiangi Hi-Tech Park, Shanghai Pudongi rahvusvaheline lennujaam, Jiuduansha looduskaitseala, Nanhui Uus linn ja Shanghai Disney kuurort.